Up-637/05
Datum: 2005-12-21T00:00:00.000+01:00
ecli: ECLI:SI:USRS:2005:Up.637.05
vrsta: posamični akt
zadeva: ustavna pritožba
objavljeno: Neobjavljeno | 21.12.2005
dokument: US25442
akt: Ustavna pritožba A. A. zoper sklep Okrajnega sodišča v Litiji št. D 67/2003 z dne 17. 4. 2003
resitev: zavrženje
izrek: Ustavna pritožba A. A. zoper sklep Okrajnega sodišča v Litiji št. D 67/2003 z dne 17. 4. 2003 se zavrže.
stavek: Ustavno sodišče je zavrglo ustavno pritožbo, ker pritožnik ni izkazal, da bi izčrpal vsa pravna sredstva.
odlocitev: sklep
geslo: 1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
podlaga: Člen 55.1.2, Zakon o Ustavnem sodišču [ZUstS]
datum_vloge: 2005-07-05T22:00:00.000Z
datum_odlocitve: 2005-12-20T23:00:00.000Z

# Up-637/05-4

# 21. 12. 2005

## SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 29. novembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

---

### sklenilo:

Ustavna pritožba A. A. zoper sklep Okrajnega sodišča v Litiji št. D 67/2003 z dne 17. 4. 2003 se zavrže.

---

### Obrazložitev

Pritožnik vlaga ustavno pritožbo zoper sklep o dedovanju, s katerim je Okrajno sodišče ugotovilo obseg in vrednost zapuščine, odstop dednih deležev treh zakonitih dedičev v korist zapustnikove žene ter slednjo proglasilo za dedinjo celotne zapuščine.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.

Zoper sklep sodišča prve stopnje o dedovanju je po prvem odstavku 172. člena Zakona o dedovanju (Uradni list SRS, št. 15/76 in nasl. – ZD) dovoljena pritožba. Ker pritožnik ni izkazal, da bi to redno pravno sredstvo izčrpal, je Ustavno sodišče ustavno pritožbo zavrglo. Glede na to Ustavnemu sodišču ni bilo treba preizkusiti, ali so podane druge procesne predpostavke za obravnavo ustavne pritožbe, zlasti, ali je pritožnik upravičena oseba za njeno vložitev.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

---

Predsednica senata

dr. Dragica Wedam Lukić